TWPC เปิดวิสัยทัศน์ เดินหน้าธุรกิจอย่างยั่งยืน ผลักดันยอดขายปีนี้ 1 หมื่นลบ.
TWPC เปิดวิสัยทัศน์ขับเคลื่อนธุรกิจปี 65 ด้วยนวัตกรรมและความยั่งยืน หวังผลักดันยอดขายปีนี้แตะ 1 หมื่นลบ.
3 มี.ค. 2565

นายโฮ เรน ฮวา ประธานเจ้าหน้าที่บริหาร พร้อมคณะผู้บริหารของ บริษัท ไทยวา จำกัด (มหาชน) หรือ TWPC ร่วมเปิดวิสัยทัศน์ในงานแถลงข่าว “ความสำเร็จในการดำเนินธุรกิจปี 2564 และทิศทางการขับเคลื่อนธุรกิจในปี 2565 ด้วย นวัตกรรมและความยั่งยืน” โดยระบุว่า ปีนี้จะมุ่งเน้นขับเคลื่อนธุรกิจที่มีความยั่งยืน และตอบโจทย์ความต้องการของผู้บริโภค รวมถึงพัฒนานวัตกรรมของสินค้า เพื่อก้าวสู่ระดับสากล และมีแผนเปิดตัวผลิตภัณฑ์นวัตกรรมใหม่ อีก 8-10 รายการ เช่น ผลิตภัณฑ์ส่วนผสมที่ปราศจากกลูเตน (Gluten free) และโซลูชั่นด้านอาหาร รวมถึงมุ่งขยายการลงทุน ผ่านไทยวาเวนเจอร์ (Thai Wah Ventures) เพื่อลงทุนในธุรกิจสตาร์ทอัพในการต่อยอดและพัฒนาสินค้าเกษตร เพื่อผลักดันสู่เป้าหมายยอดขายปีนี้แตะ 1 หมื่นล้านบาท